**В условия на пандемия от коронавирус Община Никопол**

**разширява обхвата на патронажната грижа за възрастни хора и лица с увреждания**

Предвид обявената извънредна ситуация в страната, във връзка с пандемия от COVID-19 Община Никопол, към Договор № BG05M9OP001–2.040-0063-С01/11.06.2019 г., по процедура чрез директно предоставяне на безвъзмездна финансова помощ BG05M9OP001–2.040 „Патронажна грижа за възрастни хора и лица с увреждания – Компонент 2”, по Оперативна програма „Развитие на човешките ресурси” 2014-2020 сключи Допълнително споразумение № 01/21.04.2020 г., за реализиране и на операция BG05M9OP001-2.101 „Патронажна грижа за възрастни хора и лица с увреждания – Компонент 3”. Предвижда се надграждане на дейностите по вече изпълнявания от Община Никопол проект BG05M9OP001–2.040-0063„Патронажна грижа в община Никопол“, в условията на извънредно положение.

По Компонент 3 са допустими следните целеви групи:

* Възрастни хора над 65-годишна възраст с ограничения или невъзможност за самообслужване;
* Хора с увреждания и техните семейства;
* Възрастни в риск – лице, което е в зависимост от грижа, поради увреждане, неподвижност или невъзможност за водене на независим и самостоятелен живот; лице или член на семейството му е поставено под карантина във връзка с COVID-19; самотни родители с деца до 12 г., които са в невъзможност да оставят децата си сами.

Предоставената патронажна грижа ще вкючва:

* доставка на храна, продукти от І-ва необходимост, лекарства (закупени със средства на потребителите);
* заплащане на битови сметки, заявяване и получаване на неотложни административни услуги (със средства на потребителите).

Кандидат-потребителите не следва да подават заявления за ползване на услугите. Подборът им ще се осъществи на база информация, подадена от Кметове и Кметски наместници по населени места, както и на налична такава, с която разполага Община Никопол, във връзка с изпълнение на други социални проекти и програми.

За предоставянето на услугите за преодоляване на последиците от коронавируса се планува да се наемат работници, изпълняващи доставки по домовете на пълен или непълнен работен ден. Логистиката на дейностите ще се осъществява от диспечер услуги, шофьор и координатор. Проектните дейности са до 31 декември 2020 година. За работници, изпълняващи доставки по домовете могат да кандидатстват безработни/неактивни лица в трудоспособна възраст, които не са придобили право на пенсия за осигурителен стаж и възраст или на професионална пенсия за ранно пенсиониране.

Необходими документи за кандидатстване:

1. Заявление от кандидата (по образец);
2. Документ за самоличност (за справка);
3. Автобиография.

Документите от кандидатите за работа могат да се получават, както и да се подават в Общинска администрация Никопол, ул. „Ал.Стамболийски“ № 5, в Центъра за услуги и информация на граждани, в кметствата и кметските наместничества, както и по електронна поща на общината: obshtina@nikopol-bg.com.